Vittorio Bersezio/Le miserie 'd monsú Travet/pàgina 35
Sena sesta

Travet con 'l paltò sul brass e 'l capel an man; Marianin con la roba d'Madama e dël pcit.

TRAVET Mi i son già bele pront (Marianin a giuta a vëstisse Madama e a j buta 'l mantel al pcit).

MADAMA TRAVET Astu tut, Travet?

TRAVET A m'smia ch'd'sí.

MADAMA TRAVET Ii guant? Astu piaje ij guant?

TRAVET Sí, j'eu sí ant 'l capel.

MADAMA TRAVET La ciav d'cà?

TRAVET I l'eu an sacocia.

MADAMA TRAVET Anlora andôma...

CARLIN Andôma, andôma prest... Oh che goi!

MADAMA TRAVET (a Marianin) Ciama un po' Brigida c'a vena a fene ciair.

MARIANIN Brigida!

BRIGIDA (con un ciair) I son sí.

'L COMENDATOR S'a veul favorime so brass, madama?

MADAMA TRAVET Grassie tante.

'L COMENDATOR Cerea, tota. J'auguro felice notte.

MARIANIN I lo riverisso. Cerea, papà, cerea, mama.

TRAVET Ciao. Spetne nen, sastu, vate a cogié a tua ora solita.

MADAMA TRAVET Daje da ment al pcit: staje vsin fin ch'i veno (via tuti, salvo Marianin).

Leteratura piemontèisa
Vittorio Bersezio
Le miserie 'd monsú Travet